шеговити разкази за Неделя
Врачанска епархия. Неидентифицирано религиозно село. Прогресивен поп установил висока степен на греховност в енорията и предходната Неделя се разпоредил, всички блудници да дарят по едно яйце за всяко свое грехопадение, като продуктите следвало да се раздадат на бедните миряни. Наредиле се женички на опашка: коя с едно еченце, коя с кърпа с яйца, коя с кора, коя с две. По едно време пристъпила една бабичка на 85 годин, бута цела щурмова, строителна количка, пълна с кори с яйца. Не видела път да мине, па са прозинала по тех:
- Вардете са, мръсници, виа сте свободни, а я има да прайм още два курса!